Jólatré

Jólatré er skrauttré sem eru notuð á jólum. Uppruna sinn á jólatréið sennilega að rekja til jólasiða fyrir kristna tíð. 

Ísland
Á Íslandi hafa nordmannsþinur (sem er innflutt frá Danmörku), sitka-, blá- og rauðgreni, stafafura gjarnan verið notuð sem jólatré. Fjallaþinur gæti komið í stað nordmannsþins með ræktun á Íslandi. Tegundir jólatrjáa í ræktun á Íslandi  Skógrækt ríkisins, skoðað 27. des, 2016.

Þann 21. desember árið 1952 var kveikt á stóru jólatréi á Austurvelli, sem var gjöf frá Óslóarbúum til Reykvíkinga og var það fastur siður árlega til ársins 2015.Diddú felldi síðasta ÓslóartréðRúv, skoðað 26. nóv. 2020

Á seinni árum hefur tréð verið fellt í Heiðmörk utan Reykjavíkur. Osló­ar­tréð fellt í Heiðmörk  Mbl.is, skoðað 27. desember, 2016

Í endurminningum sínum segir Árni Thorsteinsson tónskáld frá jólatré fjölskyldu sinnar um 1880: 
 Grenitré fluttust ekki almennt inn fyrr en löngu síðar, og var jólatréð okkar heimatilbúið eins og algengt var á þessum árum. Var það búið til úr langri stöng eða spíru, sem í voru felldir nokkrir pinnar, er kertin voru látin standa á. Síðan var það málað grænt og loks skreytt með lyngi um hver jól. Eftir jólin var það svo látið upp á háaloft, og þar lá það svipt öllu skrauti til næstu jóla.Jólahald og vetrarleikir í Reykjavík um 1880; Alþýðublaðið 1955

Tilvísanir

Flokkur:Jólasiðir
Flokkur:Jól á Íslandi